Teniso

Teniso esas sporto quan onu praktikas per raketi e baloneti, sur tereno equipita specala. Ol povas ludesar individuale kontre unika opozanto ("singli", l'unu kontre l'altru), o inter du esquadi kun du ludisti singla ("duopli"). Singla ludisto uzas tenisala raketo por frapar baloneto kovrata per felto super ula reto kontre la feldo di lua rivalo o rivala esquado, segun organizita reguli.

Teniso esas sporto olimpiala (de Olimpiala Ludi en Athina, 1896), e povas ludesar da irga persono qua povas tenar ula raketo, inkluzite da personi en rotosidili.

 Championkursi 
Quar turniri pri teniso judikesas kom la maxim importanta, e formacas la championkonkurso konocita kom Grand Slam: konkurso libera di Australia (Melbourne Park); la  konkurso libera di Francia (Roland Garros); la konkurso libera di Anglia (Wimbledon), e la konkurso libera di Usa (Flushing Meadow). Altra exempli pri championkonkursi esas Orange Bowl ed ATP World Tour Maters 1000.

 Kelka famoza tenisisti 

 Björn Borg
 Jimmy Connors
 Steffi Graf
 Justine Henin
 Ana Ivanović
 Jelena Janković
 Richard Krajicek
 Martina Navratilova


Kategorio:Sporti somer-olimpiala